'Estic estupenda!': Humor per a dones que arriben als 40\nTorra se solidaritza amb els detinguts i crida a la determinació i la unitat El Nacional\nValverde es guarda la incògnita de Messi Bernat Aguilar\nFoto: Raquel Gu\nBarcelona. Dilluns, 25 de desembre de 2017\nEstic estupenda!, de Raquel Gu (Angle Editorial), és un llibre de vinyetes d'humor destinat a les dones que estan arribant als 40 anys o ja els han depassat. Amb el subtítol Que ja tenim una edat i altres tonteries, Gu planteja l'inexorable pas del temps i com afecta, de forma més especial, les dones. Un llibre que sens dubte tindrà un important nínxol de mercat, perquè les dones llegeixen més que els homes, i les dones de 40 anys formen part dels principals grups lectors.\nEn una societat que venera la joventut i on la mort, la malaltia i la vellesa estan terriblement ocults, complir 40 anys no és còmode, perquè suposa l'evidència que una part important de la vida queda enrere. En una societat masclista com la nostra, aquest trauma encara és més gran per a les dones. No serveix de gaire que els especialistes en autoajuda multipliquin els missatges sobre els avantatges d'arribar als 40 anys. Per a moltes dones el fet de fer-se gran és percebut com una injustícia còsmica.\nAfecta a tot\nFer-se gran implica canvis en molts àmbits: en el de la bellesa física (que es va perdent a més o menys velocitat), en el de com s'afronta la vida (la prudència s'accentua), en el de la salut (s'accepta que cal prendre proteccions) i fins i tot en el de les ressaques (que esdevenen autèntiques convalescències). A més a més, l'edat provoca que es replantegi la vida en diversos aspectes: tenir parella, viure sol, l'atenció que es dóna a la imatge... I amb el pas del temps les persones han d'enfrontar-se a un món que no és com el que van conèixer i que se'ls fa estrany: els mòbils, les modes juvenils, les xarxes socials...\nRaquel Gu ironitza sobre aquests fets i ho fa a partir d'un personatge central, que és el seu alter ego, i les amigues d'aquest personatge, dones estereotipades: la hippy, la pija, la ingènua, la lligona, la passota...\nHumor, però correcte\nLa clau d'aquest llibre és la identificació de la lectora amb les protagonistes. No es tracta tant d'un llibre d'humor sobre dones de quaranta anys, sinó d'un àlbum d'humor autocrític per a dones de quaranta anys. L'humor intenta no arribar mai a ferir.\nDiuen que arribar als 40 és adonar-se de totes les coses que ja no faràs mai, de totes les il·lusions perdudes. Estic estupenda! és un àlbum creat des dels quaranta, des d'una certa desil·lusió i un cert pessimisme, però intenta transmetre la voluntat de continuar endavant, a través de l'humor.\nCòmic Mortadelo i Filemon compleixen 60 anys Gustau Nerín\nSi aquest llibre esta dedicat a les dones i es per les dones em sembla molt bé. Ara potser les dones haurien d ' acceptar que moltes crítiques i altres burles els hi fan altres DONES. So no fossin tan tontetes d ' estar pendents de que diuen les altres dones potser serien unes mica mes felices. A mes ja saben que a partir d ' aquesta edat es tornen " invisibles ". O sigui que poden fer tot el que vulguin , que ningú s' hi fixa.\nEls homes tambe compleixen anys i es fan grans pero sembla que aixo no interessi, ja que com tots sabem tots son uns rics opressors masclistes, que no tenen dret a pensar ni a tenir sentiments semblants als de les dones...\nPer desgracia les persones tenen data de caducitat als 40 i si no comproveu a quina edat morien els mes vells de la Sima de los Huesos. La part bona es que ara tenim uns altres 40 o 50 anys mes "de regal".


Álvaro: “Ja es veuen els fruits de passar d’una gestió mafiosa a una gestió responsable i sostenible dels residus” – VerdsEquo – Compromís\nVerdsEquo del País Valencià-Compromís, ha celebrat este matí al Centre Cultural El Teular de Cocentaina, la reunió de la seua Mesa de País on s’ha analitzat i desenvolupat les estratègies de treball per coordinar l’acció del partit i el suport a les polítiques del Govern del Botànic.\nLa Mesa de País ha valorat molt positivament la política de residus engegada per la conselleria d’Agricultura i Medi Ambient que ha dut al sellegat del perillós abocador ubicat en La Murada (Orihuela), on prop de tres milions de tones de fem van ser soterrats il·legalment, provocant l’emanació de lixiviades contaminants i gasos tòxics que posen en perill la salut de la ciutadania.\n“Posem fi a una etapa en què el Partit Popular va permetre que els residus es gestionaren d’una forma insostenible i mafiosa. Estem recuperant el temps perdut amb polítiques que aposten per la jerarquia de residus i compleixen els objectius marcats per la Unió Europea. En definitiva, polítiques encaminades a protegir el Medi Ambient i lluitar contra el canvi climàtic per tal de garantir el present i el futur de les persones i el planeta” ha assegurat el portaveu de VerdsEquo i Secretari Autonòmic de Medi Ambient, Julià Álvaro.\nEn aquest sentit, Álvaro ha posat l’accent en la gran oportunitat que suposen les polítiques ecologistes per al desenvolupament econòmic i social del nostre país. “Mentre el PP es dedicava a forrar a quatre amics a canvi de mossegades, nosaltres millorem i amplien les plantes de residus creant centenars de llocs de treball”.\nLa Mesa de País també ha aprovat una resolució en la qual es demana un gran pacte d’Estat contra la violència masclista que garantisca la protecció de les dones i treballe per trencar amb una lacra que no ha fet altra cosa que augmentar-se en els últims mesos. A més, la Mesa de País ha reiterat la necessitat de demanar vies segures d’accés per a totes les persones refugiades i anima a la militància a participar a les manifestacions convocades a les diferents localitats aquest cap de setmana.\nPer altra banda, la Mesa de País de VerdsEquo PV-Compromís ha triat com a representants de l’organització en la Mesa Federal d’EQUO, òrgan de coordinació i representació territorial de totes les federacions d’EQUO a l’Estat espanyol, a Iolanda Prats i Enric Roncero.\nPer a finalitzar, la Mesa de País ha aprofitar per homenatjar a Barbara Hoffmann pels seus 30 anys de trajectòria política. Hoffmann va ser diputada en la regió de Franconia pel partit Verd alemany des de l’any 1990 al 2000, arribant a ser portaveu de l’organització en l’estat lliure de Baviera de 1990 a 1994.\nHoffmann també ha estat fundadora d’un grup antifeixista que des de la ciutat de Nuremberg donava suport als represaliats del règim franquista. Des de l’any 2006, resideix a La Vila Joiosa on continua el seu treball ecologista dins de VerdsEquo participant activament al col.lectiu de Compromís de la localitat.\nEn acabar la reunió, el portaveu i regidor del Col.lectiu-Compromís a Cocentaina, Xavi Anduix, ha organitzat una visita a la serra de Mariola per a conèixer de prop el projecte Canyet de reintroducció del voltor comú en la comarca.\nCristina Rodríguez: “Arribarem fins al final en la defensa de la llibertat de cultiu dels agricultors valencians”→


Privacitat, negoci i sobirania digital - Diari de Girona\nPrivacitat, negoci i sobirania digital\ndavid guardado 08.04.2017 | 06:00\nL´any 2001 el periodista Simson Garfinkel publicava Database Nation, un llibre amb el suggeridor subtítol «La mort de la privacitat en el segle XXI», en què predeia la forma en què la tecnologia afectaria les nostres vides durant els anys següents i plantejava quines possibilitats tenia la ciutadania per preservar la privacitat, la identitat i l´autonomia en un món en què la tecnologia començava a envair tots els aspectes de la nostra vida. Garfinkel plantejava que l´única manera efectiva d´assegurar el dret fonamental a la privacitat, un dels pilars de qualsevol sistema democràtic, i el que anomenava l´«autodeterminació digital», era la intervenció estatal a través de l´adaptació de la legislació.\nDeu anys després, el 2011, el diputat ecologista alemany Malte Spitz va fer públic un exemple (hi ha una xerrada TED molt interessant –accessible online– en la qual el mateix diputat comenta l´experiència), que ens va mostrar de forma gràfica fins a quin punt és possible conèixer la vida de cada un de nosaltres a través de les dades i com els telèfons mòbils són dispositius de seguiment que desvelen tots i cadascun dels nostres moviments.\nSpitz, després d´una denúncia als tribunals i emparant-se en la legislació europea, va aconseguir un acord amb la seva companyia telefònica, Deutsche Telekom, perquè aquesta li facilités totes les dades que havia guardat durant un període de sis mesos; 36.000 línies de codi que per al polític alemany van resultar ser una pasterada inintel·ligible.\nEl diputat va demanar consell a experts per traduir les dades, les va publicar en un mitjà de comunicació, el Zeit Online, i els resultats no per esperables són menys impactants. Podem veure com, durant sis mesos, el diputat va en tren d´una ciutat a una altra, les trucades que realitza durant el trajecte i totes les interaccions que es produeixen: com truca a la seva dona, la seva dona el truca a ell, com el truquen o ell truca a alguns amics, i també com es truquen entre ells, i com es va estenent tota una xarxa de comunicacions i d´interaccions. Com comenta el mateix Spitz: «un pot veure com la seva gent es comunica entre si, a quina hora dormen, es pot veure on són els centres geogràfics i fins i tot els que són els líders. Un pot veure el que està fent la societat. I si algú està veient el que la societat fa, es pot controlar la societat».\nPerò a més, al factor de control social no podem oblidar afegir l´immens potencial econòmic que tenen aquestes dades, les nostres dades, que són or per a les companyies que les posseeixen i que podrien hipotèticament usar-les o revendre-les a altres proveïdors de productes i serveis.\nEn aquest sentit no deixa de ser interessant que a Espanya Álvarez-Pallete, el president executiu de Telefónica, sigui una de les persones públiques que en els últims anys més hagi utilitzat el terme «sobirania digital» (en realitat ja César Alierta l´havia fet servir anteriorment) i que hagi reclamat en diferents ocasions, l´última fa només uns dies, l´opció que els usuaris decideixin quin ús volen que es faci de la seva informació a través d´una «Constitució digital».\nDes del grup de comunicació s´ha anunciat que ja treballen en una app per retornar a l´usuari el control sobre la informació que aquest cedeix, en una operació en la qual probablement s´estigui valorant l´oportunitat de, des d´una posició de força, exercir un contrapès al poder creixent dels gegants que més comercien amb les nostres dades, Facebook i Google, i per això serà interessant fer un seguiment de les opcions que des de Telefónica es van oferir en aquest sentit als seus clients i quin serà el seu efecte en el mercat.\nEn qualsevol cas, l´assumpte té una variable política i legislativa evident; als Estats Units la Cambra de Representants i el Senat amb majoria republicana acaben d´aprovar una llei per la qual els proveïdors podran revendre a tercers informació privada dels seus clients. Mentrestant a Europa aquest és un debat obert a tots els països i dins el mateix marc de la UE: a França fa només uns mesos es va aprovar una llei «Per una República Digital» en què aquesta qüestió ha centrat bona part dels debats.\nEl que sembla clar és que, com deia Simson Garfinkel ja el 2001, el futur i els valors de la nostra societat es veuran determinats en bona mesura per com entenem, valorem i en últim cas per com controlem i regulem les amenaces a les quals es veu sotmès el dret fonamental a la privacitat.


La infraestructura amb prou feines va transportar 12 milions de passatgers després d'anys de rècords\n3 min. Barcelona 13/01/2021 20:31\n651x366 L’aeroport del Prat en una imatge d'arxiu / MANOLO GARCIA L’aeroport del Prat en una imatge d'arxiu / MANOLO GARCIA\nEl 2020 va ser l'any en què la pandèmia va convertir en deserts insòlits els aeroports més concorreguts del món. Les restriccions a la mobilitat van deixar un forat sense precedent en les dades d'Aena, que aquest dimecres ha presentat el balanç final dels últims dotze mesos. El trànsit de passatgers de l'aeroport del Prat va caure un 75,8% l'últim exercici, segons les estadístiques publicades pel gestor aeroportuari. En total hi van passar 12,7 milions de viatgers, molt lluny dels 52,6 milions del 2019.\nFa tan sols un any l'aeroport de Barcelona tancava el 2019 a dos milions de passatgers de la seva capacitat màxima teòrica i el debat sobre la infraestructura se centrava en les inversions necessàries per garantir que podria seguir creixent. De fet, Aena es trobava immersa en l'estudi de les alternatives per acollir més vols com ara l'allargament de la tercera pista, la més pròxima al mar. Les modificacions amenaçaven amb despertar les tensions amb veïns i entitats ecologistes, ja que les obres podien obligar a destruir part dels aiguamolls de l’estany de la Ricarda, un entorn protegit per la xarxa europea Natura 2000. Ara, però, la pandèmia ha ajornat aquesta discussió i els plans de l'aeroport se centren en recuperar com més aviat millor la normalitat.\nAls altres dos aeroports catalans, Girona i Reus, la davallada de viatgers per l'aturada gairebé total del turisme va ser encara més catastròfica. Mentre que l'aeroport de Vilobí d'Onyar va perdre el 91% del trànsit fins a quedar-se en poc més de 172.000 passatgers, el del Baix Camp va patir una retallada del 96% i només va transportar prop de 39.000 viatgers.\nLes restriccions a la mobilitat per evitar els contagis del covid-19 van retallar en un 72,4% el trànsit a la xarxa d'aeroports d'Aena. En el pitjor any de la seva història, la companyia pública va perdre 200 milions de passatgers i en va transportar un total de 76 milions. En aquest sentit, Barajas va tornar a ser l'aeroport amb més trànsit aeri a Espanya en l'any del coronavirus i va registrar un volum de 17 milions de passatgers, un 79% menys que l'anterior. Aquest retrocés en l'activitat va ser una mica més suau pel que fa al transport de mercaderies. En aquest àmbit, els aeroports d'Aena es van anotar una caiguda del 26%, que en el cas del Prat va ser del 35%.


Imagineu-vos el matí d'un 28 de juny d'ara fa un segle. Un xofer s'ha extraviat pels carrers de la ciutat i intenta maniobrar marxa endarrere. En el seient posterior dos passatgers resten neguitosos. Saben que molts ulls es fixen en ells i la majoria no ho fan de manera gaire amable. Fa ben poc ja han patit un atac.\nElla, embarassada, potser es toca la panxa. Ell sap que la seva dona no hi hauria de ser però no s'ha pogut negar a que l'acompanyés en aquell viatge com a regal d'aniversari. Han passat molt junts des de que es van conèixer en un ball ja feia un quart de segle. Massa humiliacions i maldecaps fins que la seva família va acceptar-la i es van casar. Com tantes coses a la seva vida, fou tant un tema d'Estat i un afer internacional.\nDiverses morts a la família l'havien col·locat com a hereu de l'imperi Austro-hongarès, un estat moribund que intentava guarir. Els seus fills no serien mai emperadors. Era el preu que havia pagat pel seu matrimoni a banda del fet que la seva dona no l'acompanyés en els principals actes socials. Com podia negar-li aquell petit viatge? De fet, ell tampoc mai seria emperador.\nCada home té les seves pròpies tribulacions. Ben a prop del cotxe, aquell jove idealista no es podia creure tenir a l'Arxiduc a tret. Feia ben poc maleïa la seva sort. La seva organització havia fallat amb una bomba. Ara ell no malbarataria la nova oportunitat amb la pistola que portava a la butxaca. Dos trets acabaven amb la vida de l'Arxiduc i la seva dona. Dues morts a les que seguirien un mínim de deu milions més, incomptables ferits i la destrucció de 4 imperis. Al cap d'un mes començava la Primera Guerra Mundial.\nForen 4 anys, de 1914 a 1918, on els països europeus es dessagnaren, esprement al màxim les seves possibilitats humanes i econòmiques. Aquest conflicte anomenat la Gran Guerra -de forma il·lusa es pensava que no n'hi hauria cap de major- no ha estat tan extensament tractat en el cinema com la Segona Guerra Mundial. Però tenim bons exemples per entendre la guerra i algunes joies del cinema.\nDesprés d'una mobilització en la majoria de casos eufòrica i voluntària, les primeres batalles estan a punt de doblegar els francesos el setembre de 1914 però finalment el front s'estabilitza després de l'anomenat Miracle del Marne. Vet aquí la nostra primera parada. Le héros de la Marne (1938) drama familiar amb rerefons històric.\nComencen a cavar-se trinxeres per passar el dur hivern de 1914, potser la imatge més característica d'aquesta guerra. Una línia en tot el front occidental que anava des de la frontera suïssa fins al canal de la Mànega, una immensa obra que era molt més que un forat a terra. Un matí gèlid, malgrat la propaganda, malgrat l'odi acumulat passa l'impensable. De sobte els homes que es mataven surten a la terra de ningú per felicitar-se el Nadal, intercanviar-se regals i sí, fins i tot jugar un partit de futbol. Aquest fet real es retrata al film Joyeux Noël (2005).\nMalauradament aquesta camaraderia i bona voluntat aviat desapareix i la matança continua. Resulta difícil de transmetre què devien sentir aquells homes a punt de llançar-se a la terra de ningú després de sentir un xiulet només per trobar-se amb les bales de les metralladores, a vegades només per servir als somnis megalòmans dels seus caps. Parths of Glory (1957) de Kubrick és una obra mestra del cinema bèl·lic que ens porta la cruesa de la batalla però encara més els jocs de saló que decideixen la vida de milers d'homes i com aquests, després de patir allò que no està escrit, es rebel·len. D'entre els molts sentiments que nota l'espectador, potser la indignació per l'absurditat de tot plegat és el més potent.\nÒbviament la guerra no va acabar així, amb la rebel·lió de les tropes. Les autoritats aconseguiren posar ordre i així el joc macabre va poder continuar. Però millor deixem-ho pel següent número...


La Festa Major de Vilafranca del Penedès, entre els 10 tresors del patrimoni cultural immaterial de Catalunya i Andorra\nL'entrada de Sant Fèlix el dia 30 d'agost és un dels actes més multitudinaris de la festa.\nCent candidatures optaven a convertir-se en un dels deu tresors del patrimoni cultural immaterial català i andorrà.\nL'Organització Capital de la Cultura Catalana ha fet públic que la Diada de Sant Jordi, la Sardana, els Castells, el Foc de Sant Joan i la Flama del Canigó, les representacions de la Passió de Jesucrist, els balls de Diables, la Cantada d'Havaneres de Calella de Palafrugell, la Festa Major de Vilafranca del Penedès, la Festa de la Misteriosa Llum de Manresa i la Patum han estat elegits per votació ciutadana com els 10 tresors del patrimoni cultural immaterial de Catalunya i Andorra. Aquestes propostes, finalment guanyadores, han rebut el 45% del total de vots emesos.\nDurant tot el passat mes de maig es van posar a votació ciutadana, en la qual van participar 37.418 persones, de 705 municipis catalans i parròquies andorranes diferents, que van emetre 229.489 vots. Cada persona participant podia votar una o fins a deu de les propostes. També hi ha hagut vots emesos des de 46 països, procedents de catalans o andorrans residents a l'exterior.\nLa campanya d'elecció ciutadana dels 10 tresors del patrimoni cultural immaterial de Catalunya i Andorra s'ha desenvolupat amb la voluntat de promoure, divulgar, sensibilitzar i salvaguardar el ric patrimoni cultural immaterial català i andorrà.\nEl president de l'organització Capital de la Cultura Catalana, Xavier Tudela, ha valorat molt positivament el desenvolupament de la campanya d'elecció dels 10 tresors del patrimoni cultural immaterial de Catalunya i Andorra. Xavier Tudela ha manifestat que “estem molt agradablement sorpresos i satisfets per la gran participació que hi ha hagut, el que ens ha permès a tots plegats conèixer millor el nostre ric patrimoni cultural immaterial. D'altra banda, a partir d'ara, farem accions nacionals i internacionals de promoció dels 10 tresors elegits, i del conjunt de les candidatures que hi optaven. Aspirem i esperem que cada tresor, i per extensió totes les candidatures, siguin portes d'entrada al coneixement de la nostra cultura”.\nLa classificació final de l'elecció dels 10 tresors del patrimoni cultural immaterial de Catalunya i Andorra és la següent:\n1) Diada de Sant Jordi (12,67% dels 229.489 vots emesos)\n2) Sardana (9,41)\n3) Castells (5,89)\n4) Foc de Sant Joan i la Flama del Canigó (4,53)\n5) Representacions de la Passió de Jesucrist (4,18)\n6) Balls de Diables -diables+correfocs- (4,04)\n7) Cantada d'havaneres de Calella de Palafrugell (2,17)\n8) Festa Major de Vilafranca del Penedès (1,14)\n9) Festa de la Misteriosa Llum de Manresa (1,09)\nLa Patum de Berga ha estat automàticament un dels deu tresors del Patrimoni Cultural Immaterial de Catalunya i Andorra, atès que va ser declarada Patrimoni Immaterial per la Unesco.\nÚltima actualització: 10/06/2009


Endavant (OSAN) Tarragona: Comunicat d'Endavant (OSAN) Tarragona arran de les actuacions policials en al jornada de vaga del 14N i de convocatòria de concentració contra la violència policial de demà a les 19:00 davant l'estàtua dels despullats\nComunicat d'Endavant (OSAN) Tarragona arran de les actuacions policials en al jornada de vaga del 14N i de convocatòria de concentració contra la violència policial de demà a les 19:00 davant l'estàtua dels despullats\nDes d'Endavant (OSAN) Tarragona rebutgem l'actuació policial que han perpetrat els Mossos d'Esquadra a la nostra ciutat durant la jornada de vaga del 14 de novembre. L'actuació dels mossos evidencia que la seva motivació per actuar són raons polítiques: protegir els interessos de les multinacionals i dels partits en el poder i que la praxi dels seus antiavalots és d'un salvatgisme descontrolat revengista que res té a veure amb l'actuació d'una policia democràtica.\nLa policia autonòmica ha actuat amb unes directius ben clares: perseguir els més dèbils i protegir als més forts. La primera aparició dels antiavalots s'ha produït al Campus Catalunya de la Universitat Rovira i Virgili de Tarragona, allí s'han dedicat a encerclar als estudiants i als joves que pujaven a donar-los suport.\nLa segona aparició, ha estat crear un cordó davant de l'edifici del Corte Inglés, únic comerç de la ciutat que ha gaudit de la protecció d'aquest cos policial davant la presència dels piquets. Resulta insultant que els mossos actuïn com una seguretat privada al servei d'uns pocs empresaris afavorits pel poder.\nPerò si la seva planificació ja és vergonyant (treure pit amb estudiants i protegir als poderosos), el moment de la seva càrrega ha mostrat la brutalitat i el cinisme que gasta el cos d'antiavalots, emparat per la immunitat de què gaudeix. Ha iniciat una càrrega indiscriminada en un punt de pas del piquet anticapitalista (no estava actuant davant cap comerç sinó movent-se) i s'ha centrat el colpejar a persones especialment joves deixant un jove de 13 anys sagnant amb un cop de porra al cap que l'ha fet acudir a urgències mèdiques i altres joves ferides de cops de porra quan no feien altra cosa que recriminar la seva brutalitat.\nLes detencions efectuades han estat també per saciar les ganes de violència i brutalitat del cos d'antiavalots, s'ha detingut un perfil molt específic de persona, tres persones joves que escapaven de la càrrega a les quals s'ha detingut indiscriminadament i s'ha hagut de deixar en llibertat per falta de càrrecs. A la vista dels fets s'observa com detenen pel plaer de fer-ho, deixant la professionalitat i l'actuació proporcionada i provada a un segon terme gràcies a la immunitat de què gaudeixen.\nDes de la nostra organització volem solidaritzar-nos també amb les companyes detingudes i ferides a la resta dels Països Catalans i a la resta d'Europa, en especial al nostre militant en Marcel de Mallorca, detingut en el piquet de Palma avui dematí.\nFets com els d'avui ens fan constatar que tant els Mossos d'Esquadra com els cossos policials d'obediència estatal són forces d'ocupació als Països Catalans que vetllen pels interessos del capital espanyol i ataquen al poble quan aquest representa una amenaça per als poderosos.\nÉs per això que convoquem a la gent de Tarragona a assistir demà 15 de novembre a la concentració contra la violència policial que es realitzarà davant l'estàtua dels despullats a les 19:00.\nProu abusos policials.\nPer Endavant Tarragona a 22:23


Espai diàfan: Temor basquetbolístic\nAvui text/història. Real o ficció?\n^^"Malgrat el mal partit, hem acabat guanyant"\nEl vaig veure entrar i asseure's a les grades de l'altre pista quan el partit ja estava iniciat. Havia canviat les esportives, el xandall i la pissarra amb la tàctica per uns texans, una samarreta de moda i una jaqueta verd caqui a joc amb les ulleres i la gorra; cautelós i sense fer soroll el va buscar pel nostre rectangle blanc i un cop localitzat no li va treure l'ull de sobre en cap jugada. Sabia que el meu germà i ell es coneixien des de feia temps però sempre sense haver-hi una pilota en joc. Fora del pavelló compartien converses basquetbolístiques des de l'òptica d'aficionat avançat i entesos, mai des de la de mestre i alumne. Un era un adolescent disfrutant de l'esport, l'altre havia fet de la seva passió la seva feina i, per sort, no només en vivia sinó que havia saborejat l'èlit.\nEl vaig veure i en aquell moment vaig augurar el que acabaria passant: o restava en l'anonimat i a la suficient distància perquè en Jofre no el veiés o l'aprenent d'adult no jugaria com ho hauria de fer, defensant, passant i anotant a aro passat; La por, les ganes d'agradar i no decebre en Bernat -això últim pesava massa- el neguitejarien de tal forma que gairebé l'anul·larien.\nTot anava bé fins que algú del públic va identificar aquell solitari de gorra com el tècnic que entrevistava el diari local i no només va ser un murmuri sinó que va acabar arribant a la pista. En un temps mort en Jofre va aixecar el cap, va mirar a graderies i el va veure.\nVaig presenciar el creuament de mirades i la posterior reacció immediata d'ambdós: un va dibuixar un somriure enorme, l'altre va maleir-lo infinitament. A la ment d'en Jofre hi van aparèixer núvols, no entenia perquè era allà, mai li havia ni insinuat que l'anés a visitar i encara menys que ho fes en un partit de lliga, on es creia vulnerable a ulls d'en Bernat, que ja se l'imaginava puntuant-lo i anotant-se jugades a comentar i potenciar. En Bernat, pel contrari, l'únic que pretenia era donar-li una sorpresa el dia que es retrobessin, dir-li que l'havia vist jugar i, senzillament, mostrar-li que el tenia present.\nNefast, així va ser el joc. On quedava tot allò que havia après?perquè es bloquejava a cada atac? perquè, de sobte, aquella por a tirar? Tres minuts després en Jofre s'asseia decebut i amb ell el seu entrenador, qui no entenia el canvi tan sobtat d'un puntal.\nEm vaig retrobar amb la mirada d'en Bernat just quan marxava; era l'últim que hagués volgut, però era conscient què havia provocat el temor del jove i va abandonar el pavelló abans del previst.\nEl matx va acabar, dutxa i cap a casa. "Què t'ha passat?" en Jofre es va sentir la pregunta varis cops, en cap hi va haver resposta, estava enfadat amb si mateix per la inexplicable reacció, no havia d'haver fet res més que jugar com sempre, era fàcil; tot i això sabia que ni ell ni el mestre parlarien del viscut un dissabte de setembre, es tenien suficient confiança i complicitat per no haver-se de dir res.\nEm va ensenyar el mòbil "malgrat el mal partit hem acabat guanyant. Merci per venir" deia el missatge enviat a l'èlit.^^\nP.D: Sant Josep Girona, campió Copa Catalana leb!!!!!!!!\nEL REFLEX: "mil millones de instantes de que hablar"\nPostejat per Judith a 17:07


Suspès el judici contra un avi per abusar durant 8 anys de la seva néta\nEls fets van tenir lloc a Còrdova\nEl judici que estava previst per aquest dimarts en la Secció Tercera de l'Audiència Provincial de Còrdova a un avi acusat d'abusar sexualment de la seva néta, durant uns vuit anys, des dels 5 als 13 anys d'edat, ha estat suspès per la incompareixença de testimonis, segons informen a Europa Press fonts judicials.\nSobre aquest tema, la Fiscalia ha sol·licitat per a l'home una pena de 12 anys de presó i deu anys d'ordre d'allunyament. Segons recull la qualificació del Ministeri Públic, la menor, que té ara 16 anys, i el seu germà "quan eren petits vivien amb la seva mare i la seva parella, que no és pare dels menors", si bé a causa que la dona i l'home "treballaven al matí i part de la nit de dilluns a dissabte", ella deixava als seus dos fills a cura dels seus pares al domicili d'aquests.\nEn aquest sentit, el fiscal relata que "la menor solia dormir amb el seu avi a la mateixa habitació i el seu germà dormia a una altra habitació amb la seva àvia". D'aquesta manera, el processat, "des de data no determinada, però almenys des que la seva néta tenia cinc anys d'edat, aprofitant que la menor dormia a les nits amb ell i es trobaven sols a la mateixa habitació, en un nombre indeterminat d'ocasions, quan comprovava que tothom estava adormit, amb l'excusa que li anava a fer massatges", suposadament li va realitzar diferents tocaments.\nEl fiscal explica que aquesta situació "es va repetir pràcticament cada nit fins que ella va complir els vuit anys, moment en què la petita juntament amb la seva mare i germà, i la parella de la seva mare, es van traslladar a viure a la localitat de Priego de Córdoba". Posteriorment, però, el processat i la seva esposa, en no poder seguir vivint a la casa en què habitaven "per problemes econòmics", es van traslladar a viure a Priego, a una casa que els va llogar la seva filla, però com que ella i el seu marit tenien un local, havien tingut un altre fill i treballaven en el local fins a altes hores de la nit, l'acusat i la seva esposa passaven les nits a casa de la seva filla per quedar-se amb els néts.\nAquest comportament del processat va continuar fins a juny de 2011, segons apunta el Ministeri Públic, que detalla que la nena, en repetir-se els fets, va començar a plorar i insistentment li va dir que la deixés, que "no volia". En concret, la mare de la nena va arribar abans a casa i va sentir passos a la part de dalt, i davant això, "estranyada", va pujar al dormitori de la seva filla, moment en el qual va veure a la menor "tombada de cap per avall en el seu llit i plorant", per la qual cosa li va preguntar què ocorria i li va explicar "tot el que ocorria amb l'acusat". En aquell instant, la mare, "aterrida i enfurismada", va recordar que ella havia viscut una situació similar de petita. Van fer fora l'home de casa i el van dur a l'aeroport de Granada.\nAra, al judici, no s'hi han presentat testimonis.


Mercabarna-flor marca tendències | Notícies | Mercabarna\nMercabarna-flor marca tendències\nLes Mercademostracions d’aquest any van congregar prop de 2.000 floristes vinguts d’arreu d’Espanya. Tot un èxit de convocatòria que posa de manifest el prestigi que s’ha guanyat aquest acte dins el sector de la flor. “Estem en un moment difícil a causa de la crisi i pensàvem que això afectaria l’assistència. Però, els floristes no han fallat. Suposo que molts han pensat que ara més que mai s’ha d’apostar per les noves idees, per innovar”, indicava el president de l’associació de majoristes de Mercabarna-flor, Jaume Mateu.\nUna edició més, les encarregades d’ensenyar aquestes ‘noves idees’ van ser les escoles d’art floral convidades a l’acte. Hi van participar les deu principals d’Espanya, procedents de Madrid, Andalusia, Astúries, Aragó, València i Catalunya. “És una oportunitat única per veure les escoles, en un mateix espai, mostrant tot el seu art. Als meus alumnes sempre els dic que les Mercademostracions són una cita obligada”, assegurava el professor de l’Academia Floral Alnorte, Juan Ramón Sánchez.\nTotes elles van tornar a sorprendre als assistents amb propostes nadalenques trencadores, pensades per arranjar taules de Nadal, ambientar grans espais, elaborar treballs amb plantes i flors per regalar, fer corones nadalenques, etc., demostrant, una vegada més, que en el disseny floral no tot està inventat.\nUna de les tendències que es van veure durant la jornada és l’aposta per les composicions on flors i plantes s’assenten sobre originals estructures, fetes en alguns casos amb materials ‘reciclats’. En aquesta línia, anaven els treballs elaborats sobre estructures de suro de la Escuela Española de Arte Floral; els de l’escola Nature Formación, amb composicions sobre testos reutilitzats, safates o, fins i tot, uns tubs de malla que normalment s’usen en la construcció; i els de Deflorarts, amb treballs de forja platejada col·locats sobre miralls per donar profunditat a les composicions.\nEntre les propostes més trencadores, les de la Academia Lis Diseño Floral, amb unes estructures molt creatives elaborades amb filferros que permeten personalitzar les bases a gust del consumidor i reaprofitar-les tantes vegades com es desitgi. Atenta a l’elaboració d’aquestes estructures, estava la Luciana, una florista de Sant Vicenç de Castellet assídua a les Mercademostracions. “M’agrada veure com es treballa amb nous materials. Em dona noves idees per fer treballs adaptats al meu públic o per decorar la botiga i l’aparador i, així atraure més clients”, afirmava la florista.\nPredomini dels materials naturals i nous colors\nUna altra de les tendències predominants és l’ús de materials de la natura (escorces d’arbre, pinyes, fruites, plomes, pell de castanyes, etc.) a l’hora de fer els treballs nadalencs. Bona mostra d’això en van donar l’Escola d’Art Floral de Catalunya, amb unes composicions rústiques on les fruites eren les protagonistes. També van presentar treballs amb aquests elements la Escuela de Arte Floral de Aragón, que els usava per fer diferents tipologies de corones, i la Academia Floral Alnorte, amb unes impressionants corones de Nadal, decorades amb pomes verdes, que es mantenien suspeses a l’aire amb unes cintes blanques.\nSorprès amb el nivell dels treballs es va quedar en Jordi, un florista de Sant Joan Despí que va obrir el negoci fa sis mesos. “És la primera vegada que assisteixo i he vingut a aprendre. Sé fer els treballs clàssics, però aquí m’han donat idees per fer coses noves”.\nUn altre aspecte que va poder apreciar en Jordi és que, als tradicionals colors nadalencs com el vermell, el negre o el daurat, s’hi estan sumant noves tonalitats. Així va quedar palès en les composicions amb verds nadalencs de Rosa Valls-formació, on els liles, roses i morats eren els protagonistes absoluts.\nFinalment, la Escuela Andaluza de Arte Floral i Smilax Taller de Florística van mostrar que, a banda dels treballs, l’ambientació també és molt important. La primera va decorar el seu espai amb clau futurista usant materials com el plàstic i el vidre i, la segona va recrear un bosc amb, alzina, fulles, roure i pinyes.\nUn punt de trobada per al sector\nEn aquests 27 anys, les Mercademostracions s’han convertit en alguna cosa més que un simple aparador de tendències. Són un lloc de trobada per al sector. Segons la Fátima del Rio, de la Escuela Andaluza de Arte Floral, un dels aspectes més “enriquidors” d’aquesta jornada “és que permet que escoles, floristes i proveïdors ens trobem”. Una trobada que cada any reuneix més floristes d’arreu d’Espanya. “He saludat a floristes del País Basc, Canàries, València... Estem aconseguint que les Mercademostracions siguin una fira d’abast nacional”, afirmava Rosa Valls, de l’escola Rosa Valls-formació. Un exemple és la Mariló, una florista que malgrat la distància, no té cap problema per recórrer amb el seu vehicle els prop de 300 quilòmetres que separen Castelló de Barcelona per assistir a les Mercademostracions. “Vinc perquè vull estar al dia i aquí puc veure totes les novetats juntes. A més, aprofito per comprar coses per Nadal que no trobo a d’altres llocs”, diu mentre tira d’un carro ple a vessar de productes.\nCom ella, molts floristes aprofiten que els majoristes obren i omplen les seves parades amb productes nadalencs per avançar les seves compres. “La zona de complements ha venut força durant la jornada. Però, sobretot, tots hem aprofitat per fer contactes amb clients de fora de Catalunya que no vénen habitualment a comprar al Mercat i que, avui, veuen que tenim productes i materials que no veuen enlloc més”, afirmava el president de l’AEM, Jaume Mateu.\nA banda de mostrar la moda floral autòctona, les Mercademostracions d’aquest any van fer una mirada a les tendències que es porten fora de les nostres fronteres. Per això, la gran demostració de la tarda va comptar amb la presència de la rusa Marina Bulatova i l’italià Pasquale Sostini, dos floristes de reconegut prestigi en el sector floral europeu. Més de 300 floristes van omplir la sala d’actes del Mercat interessats a veure en acció a aquests prestigiosos professionals que van realitzat en directe diversos treballs d’inspiració nadalenca, on imperava l’estil i les tendències pròpies dels seus països d’origen.\nSeminaris, tallers i arbres de Nadal\nL’activitat dins del Mercat no es va aturar en tot el dia, gràcies a les activitats programades. L’Oficina Holandesa de les Flors (Bloemen Bureau) va impartir un seminari, al qual hi van assistir un centenar de floristes, on es van donar algunes claus per conèixer més a fons els clients i, així poder respondre millor a les seves necessitats.\nDurant tot el dia, les escoles d’art floral van decorar diversos arbres de Nadal, cedits pels Cultivadors d’Arbres de Nadal Associats, amb productes de les empreses de complements del Mercat. A més, uns 60 infants, fills dels floristes assistents, van gaudir amb els tallers de construcció de coves de pessebre i Tiós.\nPer veure la galeria d’imatges de les Mercademostracions 2010, consulteu: www.mercabarna.com/mercabarna-flor\nEls floristes assistents van veure multitud de propostes per al Nadal com aquestes corones de la Academia Floral Alnorte\nEls floristes observant una de les propostes de l'escola Nature Formación


La nostra Associació: Ades\nTeràpies i Massatges\nResum de Teràpies i massatges\nTerapia Biodinámica Integrativa\nFORMACIÓN EN BIODINÁMICA INTEGRATIVA\nPsicoteràpia, nutrició i naturopatia\nOfertes y promocions\nEn una sessió de Biocontact, ja sigui individual o en grup, s’experimenta bàsicament el contacte d’una forma natural, el contacte amb les nostres emocions, amb la nostra energia, amb el cos, amb el nostre pensament, amb la nostra sensibilitat, amb el nostre cor, en definitiva és entrar en contacte amb un mateix i amb els altres.\nPer què biocontact?\nA tots els tallers i consultes que he realitzat he utilitzat diverses corrents espirituals com els chakras de l’hinduisme, el tao de la medicina xinesa o l’arbre de la vida de la càbala, on totes elles descriuen d’una manera diferent en la forma però similar en la seva essència, els diferents processos personals (físics, emocionals, mentals i espirituals) de l’ésser humà, tots ells ens mostren un mapa del camí a recórrer. Tots aquests camins van ser descrits en un marc històric i social determinat i el recuperar-los a les últimes dècades ens ha servit per connectar amb una part de nosaltres mateixos de la qual ens havíem desconnectat.\nA Biocontact no volem intel.lectualitzar cap d’aquestes corrents espirituals, ni seguir cap d’aquestes filosofies, però sí fer servir algun dels seus ensenyaments amb el propòsit d’ajudar a sentir-nos millor amb nosaltres mateixos, simplement posar una mica de llum per trobar aquest gra de sorra que ens ajudi a construir la nostra felicitat.\nConstruir la nostra felicitat\nTothom coneix l’expressió d’aportar un gra de sorra per aconseguir un propòsit més gran.\nCom diu Punset “el cervell no està programat per ser feliç, només per sobreviure”, d’aquí la importància de posar molta consciència precisament en això, en què ens fa ser més feliços, és per això que m’agrada considerar cada classe de Biocontact com un d’aquests grans que cadascú de nosaltres ens aportem per millorar el nostre benestar personal\nPer més informació consulteu la pàgina web www.biocontact.es\nEmpezamos un Nuevo Curso!!\nHorari Agost 2019\nHORARI DESEMBRE I GENER\nCuidar-nos per Curar-nos.- entrevista\n08024 Avinguda Republica Argentina 167\n93 418 61 31\nDe 9 a 14h i de 16 a 21h


Sense tren directe entre Sants i l'aeroport per les obres del TAV\nA partir d'aquest diumenge, arribar a l'aeroport del Prat en tren des de Barcelona serà una autèntica gimcana. El tren directe que connecta l'estació de Sants amb les terminals aèries deixa de funcionar amb motiu de les obres ferroviàries per fer arribar el tren d'alta velocitat (TAV) a la capital catalana el 2007. Ara, el trajecte de només 20 minuts, es convertirà en una carrera contrarellotge per agafar l'avió a temps després de fer dos transbordaments. S'haurà d'anar, primer, de Sants al Prat de Llobregat i, d'aquí, a l'aeroport amb un tren llançadora. Aquesta incòmoda situació per als usuaris podria durar, almenys, un any i mig, segons ha comunicat Renfe. Els trens llançadora sortiran cada 20 minuts de l'estació del Prat en direcció a l'aeroport, i viceversa. Per arribar fins al Prat, caldrà agafar a Sants la línia 2 de Rodalies, que va de Barcelona a Sant Vicenç de Calders. Aquesta serà, durant un any i mig, l'única manera d'arribar a l'aeroport en tren. Però per reforçar aquest servei ferroviari, Renfe, conjuntament amb l'Autoritat Metropolità del Transport (ATM), ha posat també a disposició dels viatgers un servei d'autobús directe entre Sants i l'aeroport.\nLa gimcana, però, no acaba aquí. Un cop a l'aeroport, els viatgers que hi arribin en tren es trobaran que la cinta transportadora entre l'estació i les terminals aèries tampoc funciona. Hauran de fer l'últim tram caminant o bé agafar un autobús gratuït especial, que els portarà fins a la terminal B. Aena ha parat temporalment la cinta transportadora, durant dos mesos, per fer les obres del nou edifici intermodal i de connexió entre les dues terminals.\nUna arribada del TAV molt molesta per als viatgers\nLes obres de la nova línia del tren d'alta velocitat, en el seu accés a Barcelona, suposen la desaparició de la via única actual que uneix l'estació de Sants amb l'aeroport. Aquest és, segons l'Associació per a la Promoció del Transport Públic, un dels serveis ferroviaris que porta més viatgers de tot Espanya, uns 15.000 al dia. La interrupció de la connexió ferroviària entre Sants i l'aeoroport és, sens dubte, la conseqüència més greu per als viatgers que se'n deriva de les obres de la línia d'alta velocitat en la seva arribada a Barcelona.\nPerò les obres afectaran també altres línies ferroviàries:\nLes Grans Línies hauran de modificar els seus horaris o traslladar-se de Sants a l'estació de França. Alguns d'aquests trens ja s'han d'agafar en aquesta estació, com els internacionals nocturns que van a París, Zurich i Milan, el tren diürn a Montpeller i el Tren Arco del Corredor del Mediterrani.\nEls trens Regionals patiran, al principi, petits ajustaments horaris a causa de les obres de la línia d'alta velocitat. Tot i que, quan les obres estiguin més avançades, algunes d'aquestes línies sí que canviaran la seva sortida de Sants per una altra estació barcelonina.


ᐅ Activitats Teambuilding per Empreses a Rasquera - Esportec\nACTIVITATS TEAMBUILDING A RASQUERA PER EMPRESES\nOferim un gran ventall d'activitats de teambuilding a prop de Rasquera adaptables tant per a petites, mitjanes i grans empreses.\nExperts en serveis outdoor per a empreses a Rasquera\nComptem amb molts anys d'experiència en la realització d’activitats de team building a prop de Rasquera per a qualsevol tipus d’empresa. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que aprofiten les empreses per organitzar activitats de teambuilding a Rasquera per empreses que fomentin el treball en equip i la cohesió amb l’objecte de millorar la relació entre els treballadors i l’empresa.\nL’estratègia consisteix a realitzar activitats de treball en equip a Rasquera fora dels horaris laborals per així generar en els treballadors la sensació que es tracta de jornades d’oci on poden socialitzar amb els seus companys. Per aquest motiu, des d’Esportec, per a qualsevol estació de l’any plantegem una sèrie d'experiències de teambuilding a la zona de Rasquera ideals per aconseguir aconseguir el treball conjunt i efectiu dels treballadors arran d’aquestes pràctiques.\nActivitats predefinides a prop de Rasquera de Teambuilding\nActivitats esportives i d'aventura a prop de Rasquera per a PIMES.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a empreses a Rasquera, per tal que pugueu descobrir els indrets més idíl·lics de les nostres contrades.\nSom creadors d'experiències a prop de Rasquera. Molts anys d'experiència en teambuilding.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a Rasquera i apropar-se als empleats d’una forma diferent.\nLa idea del teambuilding prové de l’esperit esportiu i la filosofia de treball en grup tradicional d’esports d’equip. Els esportistes han d’aprendre a confiar en els seus companys i assumir el seu rol dins de l’equip per aportar tot el que puguin i aconseguir entre tots guanyar, i això traduït al món empresarial se centra en la millora de la gestió i la productivitat per incrementar els beneficis i aconseguir l’èxit. I aquest és el motiu principal de totes les activitats de treball en equip a prop de Rasquera que us proposem.\nOferim tot tipus d'activitats a prop de Rasquera, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Rasquera que oferim.\nActivitats per a totes les edats a Rasquera, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a la zona de Rasquera i apropar-se als treballadors d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de la feina, tant a curt com a llarg termini. Per això, des d’Esportec Outdoor Sport proposem diferents jornades d’activitats de team building a prop de Rasquera amb l’objectiu de viure experiències que reforcin els vincles personals dins de la plantilla i, així, millorar-ne el rendiment. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nOferim activitats de tota mena a prop de Rasquera, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en teambuilding a la zona de Rasquera per a petites, mitjanes i grans empreses.


Entrades Aqualand El Arenal - Ticketmaster.es\nTroba les entrades de teatre per a Aqualand El Arenal . El més gran de Mallorca. Situat a la platja d'El Arenal, és un dels majors parcs aquàtics d'Europa. Algunes de les seves atraccions són Surf Beach, Kamikaze, Rapids, Black Hole, Banzai i Children's Paradise. Els seus grans jardins i nombrosos arbres ofereixen la possibilitat de gaudir del dia en un entorn molt agradable amb diversió per a tota la família. Afanya't i no et quedis sense entrades per a Aqualand El Arenal .\nVer más ( + ) Troba les entrades de teatre per a Aqualand El Arenal . El més gran de Mallorca. Situat a la platja d'El Arenal, és un dels majors parcs aquàtics d'Europa. Algunes de les seves atraccions són Surf Beach, Kamikaze, Rapids, Black Hole, Banzai i Children's Paradise. Els seus grans jardins i nombrosos arbres ofereixen la possibilitat de gaudir del dia en un entorn molt agradable amb diversió per a tota la família. Afanya't i no et quedis sense entrades per a Aqualand El Arenal .


Apple Keynote 2015: El nou iPhone 6S entra a la tercera dimensió | Tecnologia | EL PAÍS Catalunya\n3DTouch permet crear un nou menú de control segons la pressió que s'exerceixi\nEl 25 de setembre estarà a la venda a diversos països que no n'inclouen cap de parla hispana\nSan Francisco 9 SET 2015 - 22:10\tCEST\nTim Cook, CEO d'Apple, presenta l'iPhone 6s i l'iPhone 6sPlus . BECK DIEFENBACH REUTERS\nTim Cook, conseller delegat d'Apple, es guardava una traca final durant la presentació de les novetats tecnològiques que va fer l'empresa de la poma al cor de San Francisco: un nou iPhone. Els noms van ser previsibles, iPhone6s i iPhone6S Plus, pel de més grandària. El vicepresident Paul Schiller va posar el focus en el nou color, rosa metal·litzat, que se suma als tres anteriors: daurat, gris metal·litzat i fosc. Però el canvi real és a la pantalla, 3DTouch, que permet crear un nou menú de control segons la pressió que s'exerceixi.\nPer fi Apple ha assumit un dels seus grans punts dèbils: pantalles que es trenquen amb facilitat. La nova fornada tindrà un vidre més resistent.\nCraig Federighi, un directiu amb serrell objecte de bromes i amb carisma reconegut, va fer un repàs dels nous gestos. N'hi haurà prou amb prémer sobre Instagram per obrir-lo, o amb el menú contextual, veure una miniatura amb les novetats, sense haver de fer servir tota l'aplicació.\nEl nou iPhone fa servir el mateix processador que l'iPad Pro, A9x. Un 70% més potent que el de l'iPhone 6 actual. “Hey, Siri” serà el nou comandament per parlar amb el majordom virtual. Una altra millora arriba al sensor d'empremtes. Ja no serà tan lent. La càmera, una de les fortaleses d'Apple, va un pas més enllà. Puja de vuit a 12 megapíxels i pot gravar en 4K. Si el Sony Xperia Z5 presentat la setmana passada a l'IFA permetia el consum de vídeo en 4K, Apple és capaç de gravar vídeos amb aquesta resolució.\nLa càmera frontal, la responsable de milions i milions de ‘selfies’, passa a cinc megapíxels\nLa càmera frontal, la responsable de les milions i milions de selfies, passa a cinc megapíxels. La llum de la pantalla servirà de flaix per a aquest tipus de fotos.\nApple ha creat una aplicació per als mòbils Android, pensada directament per atacar el sistema operatiu de Google. Serveix per ajudar a fer la transició d'un model a un altre. Apple manté els models 6, així com el 5S, com a telèfon d'entrada. Els preus es mantenen. La generació anterior baixa 100 dòlars, però no han revelat els preus al mercat lliure.\nEl 25 de setembre surt als Estats Units, França, Alemanya, el Canadà, el Japó i una selecció en la qual no hi ha ni Espanya, ni cap país de parla hispana. Tampoc al Brasil, però sí que prometen arribar abans de final d'any. Apple no està disposada a perdre's la campanya nadalenca.\nIOS 9, el sistema operatiu s'estrena el 16 de setembre.\n"És l'iPhone més avançat del món", ha conclòs Cook. El president de la companyia va tancar la presentació amb un aplaudiment als treballadors d'Apple, dempeus. "Amb el seu esforç fan millor la vida dels altres". La sorpresa va ser l'actuació de One Republic a l'escenari.


JOAN RIBÓ: “Hem posat en marxa totes les mesures per a impedir que a valència es difonguen missatges d’odi contra les dones” – Noticies en Valencià de València Castelló i Alacant\n5 marzo, 2019 vlcseo 521 Views 0 Comments\nDavant la possible circulació d’un vehicle amb missatges «contraris a la igualtat entre homes i dones»\nL’alcalde de València, Joan Ribó, ha assegurat que els servicis jurídics de l’Ajuntament, alertats fa dies per este cas, «s’han posat ja en marxa amb l’objectiu d’impedir que a la ciutat de València es difonguen missatges d’odi», en la línia de l’expressat per la Fiscalia ahir a Barcelona, «amb la pertinent denúncia sobre este tema». «És evident» ha dit l’alcalde, «que un Estat de dret és l’estament judicial qui ha d’observar la legalitat d’accions rebutjables com la d’este autobús ultra, però al mateix temps vull llançar un missatge molt clar: L’Ajuntament ha de vetllar perquè es compleixen totes les ordenances municipals, i si este vehicle no les compleix, no circularà per la ciutat de València».\nJoan Ribó ha apel·lat a «la meua responsabilitat com a alcalde perquè no s’ataque la dignitat de les dones a València». «Els missatges d’odi d’este vehicle constitueixen una especial provocació en la setmana en què tots i totes, la gran majoria de valencians i valencianes, reivindiquem la igualtat real entre homes i dones, tant en la vida quotidiana, com en l’àmbit laboral i per a impedir la violència que provoca cada any desenes de feminicidis a Espanya». Ribó ha assegurat que «València diu no al masclisme, i sí a la igualtat entre homes i dones».\nUnes paraules que han sigut secundades per la regidora de Protecció Ciutadana, Anaïs Menguzzato qui ha destacat «que este vehicle no està autoritzat per a circular per València».\n«L’autobús vulnera l’ordenança de publicitat de la ciutat perquè a València es necessita autorització per a circular amb publicitat i este vehicle no la té. A més conté uns missatges inacceptables en l’Espanya del segle XXI. Per exemple, demana que es deroguen les lleis de gènere, i a València, on treballem per la igualtat i per les dones, perquè deixen de ser víctimes de la violència masclista, no són benvinguts este tipus de missatges. De fet, podríem denunciar-lo per un delicte d’odi», ha explicat Menguzzato.\n← El documental «Campiones sense Límits», seleccionat per a participar en la XXII edició del Festival de Màlaga, així com en els festivals de cinema de Rússia i Mèxic.\nEls carrers d’Alboraia ressonen amb la macrodespertà →\nVerònica Ruiz lamenta el menyspreu de Diputació cap a la Casa Matutano\n9 diciembre, 2017 vlcseo 0\nL’EMT modernitzarà la línia ‘porta a porta’\nEl documental «Campiones sense Límits», seleccionat per a participar en la XXII edició del Festival de Màlaga, així com en els festivals de cinema de Rússia i Mèxic.\nEl documental, produït per l'Ajuntament, tracta sobre la discriminació a la qual s'enfronten les dones esportistes «CAMPIONES SENSE LÍMITS»,


Advocats herències Barcelona. Advocat herències Barcelona\nPortada » Advocats Herències\nUna herència comporta béns, drets i obligacions. I sovint impliquen conflictes d’interès. És en moments de major fragilitat quan es fa més evident la necessitat de comptar amb el suport i l’assessorament d’un bon despatx d’advocats en el qual depositem amb total confiança assumptes tan personals i delicats com els relacionats amb la mort d’un familiar.\nEsdeveniments com aquest tenen importants repercussions per a la resta de membres de la família tant a nivell legal (patrimonial com fiscal) com a nivell personal.\nEn aquest sentit, els nostres advocats especialitzats en herències de Barcelona compten amb la professionalitat i experiència necessàries per resoldre aquestes qüestions amb la màxima diligència i delicadesa possibles, protegint sempre els interessos dels nostres clients i ajudant-los a afrontar aquesta situació de pèrdua de la millor manera possible. A més, compten amb una formació específica en dret successori, recolzada per la formació d’altres professionals en dret tributari.\nEn la majoria dels casos els afectats per aquest tipus de procediments, ni tan sols coneixien la seva existència, se sentien desorientats i frustrats per haver d’afrontar procediments burocràtics tan molestos en un moment tan difícil com la pèrdua d’un ésser estimat.\nÉs per aquest motiu que a Bombí & Ripoll comptem amb un excel·lent grup d’advocats hereus a Barcelona amb formació i experiència suficients per oferir-te un servei ràpid, professional i de confiança absoluta.\nDes d’Advocats Bombí & Ripoll proposem una sèrie de solucions jurídiques amb les quals donarem resposta a les necessitats plantejades a qualsevol tipus de successió en funció del moment en què es dugui a terme.\nAdvocat herències Barcelona\nLes herències es poden demostrar, d’una banda, o legítimes o abintestato (intestades, sense voluntat). És recomanable que, en tot cas, comptem amb assessorament jurídic i fiscal especialitzat en herències i testaments.\n1. Abans de la mort\nCom en qualsevol qüestió de caràcter jurídic, la millor manera de procedir és amb antelació. En el cas de successions i herències, la millor manera d’evitar l’aparició de tot tipus de molèsties legals a familiars i hereus és mitjançant la redacció d’un testament.\nEn aquest sentit, al nostre despatx podem assignar-te un advocat per a herències de Barcelona que t’ajudarà a l’hora de:\nTria el tipus de voluntat que millor s’adapti en funció de cada cas concret.\nProcedir a la redacció del testament i realitzar la distribució hereditària.\nEnviar el testament davant denotari.\nInformar sobre les conseqüències patrimonials i fiscals (IRPF i Impost de Successions) que tindrà sobre els hereus i/o llegats.\n2. Després de la mort\nCom ja hem dit, els tràmits que s’han de fer després de la defunció d’una persona són molts, així com les seves conseqüències fiscals i patrimonials.\nL’objectiu dels nostres advocats a Barcelona per a casos com aquests és oferir un assessorament integral que realitzi de forma ràpida i eficaç tots aquests processos sense que això impliqui cap tipus de càrrega per als familiars del difunt:\nSuport i assessorament en cas de defunció sense voluntat: Abintestato.\nPresentació d’aquest document davant notari.\nDeclaració judicial dels hereus.\nTramitació de l’impost de successions.\nInscripció,quan sigui necessari, en els Registres de la Propietat i Mercantils.\nServeis advocats herències i testaments\nCreus que podem ajudar-te en qualsevol problema? Com a advocats experts en successió a Barcelona, pots comptar amb els serveis jurídics de Bombí i Ripoll per:\nRedacció de testaments, assessorament per a la distribució de l’herència i tots els canvis necessaris que la persona vulgui realitzar, ja que es permeten modificacions il·limitades fins al moment de la mort.\nAssessorament en gestió patrimonial\nAssessorament jurídic, fiscal i econòmic per a la seva futura transmissió en l’herència amb els màxims beneficis per a les parts.\nEls hereus d’una herència sense testament hauran de fer davant notari una declaració d’hereus sent necessària certa documentació: certificat de defunció, últimes voluntats, llibre de família del difunt i el seu DNI, així com dos testimonis que coneguin la situació personal que va tenir.\nSempre temut, més encara depenent de la comunitat autònoma on estigui empadronada la persona implicada. Cada hereu ha de pagar aquesta taxa que grava una herència. T’assessorem per a la liquidació òptima de l’impost de successions.\nPotser no està d’acord en algun aspecte de la distribució indicada en un testament o necessiti reclamar una decisió legítima d’una herència, que no ha d’implicar necessàriament un procediment legal.\nHerències procediments judicials\nImpugnacions, reclamacions… Si la mediació jurídica no ens porta a una bona conclusió, estem qualificats per a un procediment judicial d’herència sense testament o per a qualsevol altre tipus de conflicte relacionat amb una herència a resoldre per via judicial.\nEls casos més simples ja que, tot i que hi ha anomenats hereus forçats, una persona es declara hereva lliure i voluntàriament per acceptar una herència. No obstant això, això no el converteix automàticament en el propietari d’aquests bens.


Cristina Medina ha compartit una reflexió molt dura a les xarxes socials | Cedida\nCristina Medina ha compartit una reflexió molt dura sobre la malaltia que pateix\nper Miguel Cuartas 12/02/2022 07:00h\nCristina Medina ha tornat a impactar els seus seguidors. Tothom recordem el xoc que va produir als fans de 'La que se avecina' que l'artista revelés una notícia horrible relacionada salut.\nFa quatre mesos, l'actriu va anunciar a través de les xarxes socials que tenia càncer de mama, i va fer una crida als governants per a posar de manifest el problema que tenen les persones que pateixen aquesta malaltia.\nI és que Medina denunciava els tractaments a què s'han de sotmetre són poc assequibles. Sobretot, ressaltava que no només hi ha la quimioteràpia i la radioteràpia.\nCristina Medina segueix lluitant contra el càncer de mama | Cedida\nAquell dia tan dolorós, l'actriu va explicar com li havien detectat la malaltia. «Va ser al juliol. Tenia dos bonys. Acabaré la quimio al desembre, i la ràdio al febrer o al març, i després a recuperar-me i a gaudir de l'estiu. Ja treballaré», confessava en una entrevista.\nCristina Medina ha acabat el tractament amb èxit\nAmb tot, la bona notícia per a la integrant de 'La que se avecina' és que ja ha acabat el tractament de quimioteràpia i radioteràpia. Així ho ha fet saber a tots els seus seguidors mitjançant el seu compte d'Instagram.\n«Ja he acabat la quimio i la ràdio. Ara estic fent el tractament hormonal, i em fan molt de mal les articulacions. Per a recuperar-me, estic fent l'exercici d'una manera light, i després faig flamenc...», ha explicat detalladament.\nCristina Medina ha acabat la quimioteràpia i la radioteràpia | Europa Press\nI és que l'actriu ha fet una reflexió molt bonica en un vídeo dedicat a tothom que, com ella, està immers en l'àrdua lluita contra aquesta malaltia.\n«Ara és quan m'està venint tot el xoc emocional fort», ha confessat recentment.\n«Hi ha una cosa que he descobert que vull compartir amb vosaltres. Se suposa que d'aquí a uns mesos, quan tot es vagi recuperant, serem la versió millorada de nosaltres mateixes. Això és el que molta gent que ha passat per la malaltia diu», prosseguia Cristina Medina.\nEl cas és que l'actriu ara mateix no se sent una versió millorada. «I la versió anterior està destruïda, llavors. He intentat entendre totes aquestes emocions: un aldarull de tristesa, ansietat, nerviosisme, por, de tot» , explicava.\nLa dolorosa reflexió de Cristina Medina: «Estic de dol»\nAlhora, l'artista s'ha obert en canal i ha fet una reflexió molt profunda que tothom ha aplaudit.\n«Hi ha una reflexió que he fet que m'ha servit d'ajuda. Considero que estic vivint una mena de dol de la persona que era abans».\nCristina Medina s'ha obert en canal al seu compte d'Instagram | GTRES\n«Segurament, quan tot això s'acabi, tornarà l'anterior, i amb la nova farem una versió. Però alguna de vosaltres ara mateix està confosa, si en comptes de sentir-se feliç d'haver acabat el tractament, se sent com un gat en una bossa, que sapigueu que jo estic igual», sostenia Cristina Medina.\n«Estic de dol. El dia que estic trista, estic trista, i el dia que estic més animada, ho estic. Si estic rabiosa o ansiosa amb tot el que m'ha tocat viure, hi tinc tot el dret», asseverava.\nCristina Medina ha rebut missatges de suport de tots els companys de 'La que se avecina' | Mediaset\nCristina Medina també vol deixar clar que un malalt de càncer no està recuperat per haver acabat un tractament concret.\n«A la gent que insisteix que estem bé perquè hem acabat el tractament, els diré que, si no volen sentir la veritat, que no preguntin. Normalment és gent que no forma part del teu dia a dia. Si no, saben que bé, precisament, no estàs», ha dit.\nAixí, molts dels seus companys de 'La que se avecina', com Eva Isanta o Vanesa Romero, han tingut paraules d'afecte per a Cristina Medina. «Crec que això de compartir és molt gran, amiga», deia la primera, o «ets molt gran, amiga», publicava Romero.


Artículo publicado en Notícies y etiquetado Consell de cooperació Eix d'incidència incidència política Justícia Global el 28 de September de 2021\n* Informació actualitzada el 21 de desembre de 2021.\nDesprés de l’experiència dels últims anys, i quan fa tot just vint anys de l’aprovació de la Llei de cooperació, l’equip d’incidència política de la federació ha considerat oportú revisar i actualitzar el seu model d’incidència des del paradigma de la Justícia global, i plantejar-se nous objectius i estratègies. És per això que durant aquest curs tindrà lloc el cicle «Polítiques de Justícia global: límits i oportunitats per a la transformació social», un procés de debat col·lectiu que arrencarà l’octubre de 2021 si s’allargarà fins el maig de 2022.\nEl primer pas serà la creació d’un grup motor amb la participació de membres de la junta, d’entitats i de l’equip tècnic de la federació per tal de preparar unes jornades de debat i reflexió. Les jornades comptaran amb una primera part de diàleg i formació online amb persones expertes, i una segona part de taller presencial per aterrar les idees que sorgeixin al context de la federació. S’elaboraran també enquestes per facilitar la participació del major número d’entitats possible.\nImaginaris i reptes\nEn els tallers de l’Eix 1 que es van fer el 29 de novembre i 13 de desembre es va reflexionar i debatre sobre quins són els imaginaris i reptes de futur que les entitats consideren que poden ajudar a concretar i definir millor la seva tasca en favor la Justícia Global. En aquest document es pot llegir la relatoria amb les principals idees que es van abordar.\nLa idea en tot aquest cicle és treballar els consensos sorgits dels diferents grups focals per tal de caminar cap a un posicionament comú, que es presentarà a l’Assemblea General de la federació de juny de 2022.\nCartell amb el programa del Cicle «Polítiques de Justícia global: límits i oportunitats per a la transformació social«.\nRelatoria Eix 1: Quins reptes i imaginaris?


I CIRCULAR DEL SEMINARI D'AMBIENTALITZACIÓ DE CENTRES ESCOLARS DEL CEP DE PALMA (08-09)\n(enviat per correu electrònic el 31-11-08)\nDes del Seminari d’Ambientalització de Centres Escolars (SACE) del Centre de Professorat de Palma volem informar-vos d’una sèrie de qüestions:\n1.- Avaluació de la Integració de l’Educació Ambiental dels Centres Escolars.\nLa feina del SACE del curs passat i d’enguany s’ha centrat en Avaluar el Grau d’integració de l’Educació Ambiental en els centres escolars. Aquest és un objectiu ambiciós que ens pot aportar informació rellevant a tots els que ens dedicam a potenciar l’educació ambiental en els centres escolars.\nLa nostra idea és que els resultat de la investigació ens ajudi a conèixer millor que es fa als centres escolars, que manca per fer, recolçar l’actuació dels coordinadors i comissions ambientals de centres i en definitiva tenir eines quantitatives per defensar davant de l’administració la necessitat de seguir potenciant l’educació ambiental als centres escolars.\nPerò per fer aquesta investigació, que realitzarem en col·laboració amb l’Institut de Ciències de l’Educació (ICE), vos demanam la vostra col·laboració, ja que nosaltres tot sols no podem fer la recollida de totes les dades, la qual es realitzarà en forma de 3 qüestionaris:\nUn primer qüestionari per avaluar els Processos Interns del centre que afavoreixen el tipus de tractament que se'n fa de l'Educació Ambiental. Necessitaríem que aquest qüestionari l’emplenés el Coordinador/a Ambiental del Centre i, si no n’hi hagués, un membre de l’equip directiu.\nUn segon qüestionari per avaluar la Gestió que se’n fa al centre dels recursos materials i energètics. Necessitaríem que aquest qüestionari l’emplenés el Coordinador/a Ambiental del Centre i, si no n’hi hagués, un membre de l’equip directiu.\nUn tercer qüestionari per avaluar ell Grau de Sensibilització de l'alumnat en relació a temàtiques ambientals. Necessitaríem que aquest qüestionari l’emplenassin els alumnes (probablement de sisè de primària i quart d’ESO) per a la qual cosa necessitaríem l’ajuda tabé del Coordinador/a Ambiental.\nCom veis vos necessitam moltíssim, sense vosaltres no ho podrem fer, encara que dels resultats els aprofitarem tots. Encara no sabem com i quan farem la recollida, encara que probablement sigui cap el tercer trimestre.\nVos agraïm enormament la vostra col·laboració de forma anticipada, quan tinguem tancat el procediment de com realitzar la investigació vos informarem de forma més detallada.\n2.- La figura del Coordinador/a Ambiental.\nA finals del curs passat la figura del Coordinador Ambiental va desaparèixer de les instruccions per a l’organització i funcionament dels centres segon cicle d’Educació Infantil i Primària i d’Educació Secundària pel curs 2008-09.\nDavant aquesta situació els membres del SACE es van posar en contacte amb els responsables de l’administració per reevindicar aquesta figura. La resposta per part de l'administració va ser molt bona, ja que vàren rectificar les instruccions pels curs 08-09 i van incloure nòvament la figura del Coordinador Ambiental amb entitat pròpia i les seves funcions ben definides.\nSi voleu consultar les instruccions per enguany les trobareu a la pàgina web de de la caib (http://www.caib.es/root/index.do) i més concretament dintre de la Conselleria d’Educació, a la plana de la Direcció General de Planificació i Centres. Si hi voleu accedir directament aquí teniu els links:\nInstruccions per a l’organització i funcionament dels centres escolars públics de segon cicle d’Educació Infantil i Primària (http://www.caib.es/fitxer/get?codi=134471) pel curs 08-09.\nInstruccions per a l’organització i funcionament dels centres escolars públics d’Educació Secundària (http://www.caib.es/fitxer/get?codi=211452) pel curs 2009-09.\nAixí i tot si que s’ha produït una pèrdua important i és que fins ara el coordinador ambiental tenia una reducció horària de fins 3 hores lectives, però a les instruccions actuals s’indica que "la reducció horària per a les coordinacions no tindrà que ser obligatòriament d'hores lectives".\nLa proposta que vos feim des del SACE és que, cap a finals del segon trimestre, s’envïi una carta signada pel director/a del centre a la D.G. d’Ordenació i Innovació (són els que proposen la figura del Coordinador/a Ambiental) i una altra a la D.G. de Planificació i centres (son els que determinen si les hores de reducció han de ser lective so no) sol·licitant la permanència de la figura del Coordinador/a Ambiental i de la seva reducció horària en hores lectives. De totes formes cap el segon trimestre vos enviarem una carta fent un recordatori del que ens convindria fer per actuar conjuntament. Si teniu alguna proposta millor no dubteu en comunicar-nos ho.\n3.- Pla de Gestió de Residus Perillosos i Especials\nLa Conselleria d’Educació i Cultura ha tornat ha posar en marxa, per aquest curs 08-09, el "Pla de gestió de residus perillosos i especials als centres educatius públics de les Illes Balears".\nL'empresa encarregada enguany de fer la recollida és BALTECMA S.L. (correu electrònic: Baltecma@fcc.es, telèfon: 971226451, fax: 971226452) que realitzarà dues recollides durant el curs 08-09 (la primera serà durants el mes novembre i la segona abans de l’estiu).\nPer a que passin pel centre a fer la recollida s’ha d’emplenar una sol·licitud. L’empresa ha enviat per correu electrònic, a tots els centres escolars públics de les Illes Balears, dos models de sol·licitud:\nUna per recollir únicament oli vegetal (clica aquí per descarregar la sol·licitud).\nLa recollida d’oli vegetal es pot sol·licitar a qualsevol moment del curs escolar, ja que la seva recollida es realitzarà amb major freqüència.\nUna altra per recollir oli vegetal i residus perillosos: Fluorescents i bombetes de baix consum, bateries, toners i cartutxos de tinta, residus de laboratori, disolvents no halogenats, dusolvents halogenats, envasos buits contaminats, líquid de revelar/fixador, mercuri, residus de pintura i sanitaris CIII (clica aquí per descarregar la sol·licitud).\nLa recollida d’oli vegetal i residus perillosos (junts) només es realitzarà dos cops al llarg d’aquest curs escolar: novembre i abans de l’estiu.\nEls que tingueu residus perillosos heu d’emplenat el full de sol·licitud i enviar-ho per fax a l’empresa Baltecma ABANS DE DIA 10 DE NOVEMBRE. Una vegada hagin rebut totes les sol·licituds organitzaran la recollida per centres i illes.\nPer qualsevol dubte podeu telefonar o enviar un correu electrònic a l’empresa Baltecma.\n4.- Programa de Centres Ecoambientals\nCom a novetat d’enguany a l’apartat 11 de la convocatòria d’enguany del Programa de Centres Ecoambiental (11.Composició de le scomissions ambientals) es limita el nombre de membres de la comissió ambiental i sembla indicar que aquests han de representar els diferents cicles (a centres d’educació infantil i primària) i departaments (als centres d’educació secundària).\nEn relació a aquests dos punts el SACE ha sol·licitat un aclariment al responsable del Programa des de la Conselleria d’Educació, n’Antoni Picó del servei d’Innovació de la DG d’Innovació i Formació del Professorat, i la resposta ha estat la següent:\nNo és obligatori que hi hagi representativitat de tots els cicles o departaments. Les comissions s’han de constituir per tal de que siguin operatives i estiguin constituïdes per professors/es conscienciats i motivats per la feina que han de desenvolupar. Si hi ha una represenentativitat variada fantàstic però si no és així i tots son del mateix departament no passa res.\nAquells centres de secundària de més de 50 professors que considerin insuficient tenir una comissió ambiental d’un màxim de 10 persones poden sol·licitar per escrit a n’Antoni Picó l’ampliació de la seva comissió, el qual es comunicarà amb el centre una vegada hagi revisat cada cas en concret. (L’adreça per és Servei d’Innovació Educativa, Passatge de Guillem de Torrella, 1, 07002, Palma. Telèfon: 971 17 75 01, Fax 971 17 75 28)\nEn relació a la proposta que va presentar els SACE, el juliol del 2005 a les Conselleries d'Educació i Cultura, Medi Ambient i Comerç, Indústria i Energia, per tal de reduir el consum energètic dels centres escolars, vos informam de que:\nArran del conveni de col·laboració signat entre la Conselleria de Comer´ç, Indústria i Energia, i la Conselleria d’Educació i Cultura s’està elaborant (encara que amb un cert retard) des de la Direcció General de Planificació i Centres, el Plec de Condicions de la convocatòria Pública que ha de ser la base per poder treure a concurs públic la instal·lació d’un sistema d’energia solar de plaques fotovoltaiques connectades a la xarxa elèctrica per a uns 10 centres d’educació secundària de Mallorca, Menorca i Eivissa.\nEls responsables de la D.G. de Planificació i Centres varen acordar amb el SACE que l’elecció dels primers 10/11 centres per a participar en la convocatòria pública es fés basat en el criteri de que el cost econòmic per a l’adequació de les insfraestructures (i que hauria de fer l’IBISEC) necessàries per a poder instal·lar els panells fotovoltàics fos el mínim per part de la Conselleria d’Educació (per exemple les baranes d eprotecció de la zona donat que aquestes es podra visitar pels escolars del centre). Això vol dir que es ben possible que els centres que finalment participin en aquesta primera convocatòria potser bé no estiguessin inicialment inclosos en la proposta del SACE. Nosaltres no hi posam cap pega, el que volem es que es faci ja, ja que si això funciona després serà molt més fàcil ampliar la proposta a la resta de centres educatius de les illes.\n6.- Trobada de Coordinadors/es Ambientals\nVos informam que aquest curs escolar no realitzarem la Trobada de Coordinadors/es Ambientals que hem realitzat els darrers cinc cursos escolars, encara que la nostra intenció és tornar-la a convocar en el curs 2009-2010 i que es centrarà en els resultats obtinguts de l’avaluació esmentada al punt anterior.\n7.- Pàgina web del SACE\nCom ja sabeu les experiències d'ambientalització que trobareu a la pàgina web del SACE (http://weib.caib.es/Programes/ ambientalitzacio/index.htm) han estat cedides per professorat com vosaltres que impulsa l’ambientalització i/o educació ambiental dels seus centres, i que també pensava que el que feia no era prou important. Però com podreu comprovar si que és important la vostra feina i sinó basta fer un repàs a la quantitat de centres que treballen l’ambientalització i/o educació ambiental, per això vos demanam que vosaltres també participeu aportant-nos els vostres projectes, memòries i/o activitats concretes que feis al centre i anar així incrementant els recursos disponibles per tots els que ens trobam en la mateixa situació.\nPer tant tots aquells que estigueu interessats en participar en la nostra web vos podeu posar en contacte amb na Cata Ramis del CEP de Palma (971420748) o per correu electrònic a seminariambientalitzacio@educacio.caib.es.\nPalma, 31 de novembre de 2008


L'Atlètic Llevant i La Nucia estrenen la Segona RFEF amb victòria - À Punt\nL'Atlètic Llevant i La Nucia estrenen la Segona RFEF amb victòria\nL'Hèrcules, l'Eldenc, l'Intercity i l'Alzira han empatat en el debut en la nova quarta categoria del futbol estatal\nEls jugadors de l'Atlètic Llevant celebren un dels gols / Twitter: @CanteraGranota\n05 de setembre 2021 - 21:56\nLa Segona RFEF, la nova quarta categoria del futbol estatal, ha començat aquest cap de setmana amb sis equips valencians entre els 90 equips que la formen, enquadrats en el grup 5. I l'estrena ha sigut bastant positiva, ja que no ha perdut cap equip. L'Atlètic Llevant i La Nucia han sumat els tres punts, mentre que la resta, l'Hèrcules, l'Eldenc, l'Intercity i l'Alzira, han empatat.\nL'Atlètic Llevant s'estrena amb triomf\nEl filial granota ha debutat en aquesta nova categoria amb una victòria convincent contra el Socuéllamos (2-0). L'equip que entrena per Alessio Lisci s'ha mostrat superior al rival, però no ha aconseguit inaugurar el marcador fins ben entrada la segona part. Els gols de Kochorashvili i Toboso en pròpia porta han fet justícia al que s'ha vist al terreny de joc de la Ciutat Esportiva de Bunyol.\nPrimer triomf de La Nucia\nLa Nucia ha patit per a sumar el primer triomf de la temporada. El Mar Menor ha defés tot el partit l'empat inicial i quasi se'n va del Camilo Cano amb el botí d'un punt. La major insistència de l'equip de César Ferrando ha obtingut premi a quinze minuts pel final. Adolfo Enríquez ha fet l'únic gol del partit en transformar un penal a Mariano Sanz i ha donat els tres primers punts al seu equip.\nL'Hèrcules no passa de l'empat\nL'Hèrcules no ha pogut sumar els tres punts en l'estrena en la Segona RFEF i s'ha hagut de conformar amb un empat contra el Recreativo Granada (1-1), en un partit que s'ha complicat per l'expulsió de Carlos David a 30 minuts del final. Els alacantins s'han avançat en la primera part amb un gol de penal de Pedro Sánchez i han tingut ocasions per a ampliar l'avantatge, però no han aconseguit. Els andalusos han aprofitat que l'Hèrcules jugava amb inferioritat per a igualar el duel, gràcies a una diana de Gutiérrez. Tot i que els locals ho han intentat, el marcador ja no ha variat.\nRepartiment de punts en el primer derbi\nL'Eldenc i l'Intercity han protagonitzat el primer derbi de la temporada en la nova Segona RFEF. La igualtat ha sigut la tònica entre dos equips que acaben de pujar a la quarta categoria del futbol estatal, però que tenen projectes ambiciosos per a seguir creixent. El marcador inicial no s'ha alterat al Pepico Amat d'Elda i els dos equips han sumat un punt per a començar la temporada.\nL'Alzira rescata un punt\nL'Alzira ha pogut rescatar un punt valuós en la visita a El Ejido 2012, en un partit que semblava perdut. L'equip andalús s'ha avançat molt prompte. Els alzirencs han hagut d'anar tot el duel a contracorrent però no s'han rendit i, quan els locals ja es fregaven les mans pensant en els tres punts, ha arribat el gol de l'empat, obra de Roan Riera, que ha fet justícia al que s'ha vist al terreny de joc.


Vans Janelle Hipster Sunglasses Negre, Xtremeinn\nDescripció Vans Janelle Hipster Sunglasses\nEls Janelle Hipster ulleres de sol són 100% de policarbonat en forma quadrada ulleres de cèrcol de plàstic amb 100% lents de policarbonat i el logotip de Vans al temple.\nCompra avui mateix l’article Vans Janelle Hipster Sunglasses i rep-lo a casa en poques hores! A més a més, pots escollir diferents talles i colors per al Vans Janelle Hipster Sunglasses i comprar el que més s’adapti a les teves necessitats. En aquests moments el Vans Janelle Hipster Sunglasses està en estoc i al preu de 12.99 $. Amb la gran varietat de Ulleres que tenim al catàleg, trobaràs tot el que necessites per practicar esport aquí mateix.\nCaracterístiques Vans Janelle Hipster Sunglasses\nSete Lagoas Minas Gerais Brasil !! Satisfet amb el producte!\nMolt satisfeta dels productes rebuts 100% originals, vull agrair la responsabilitat amb la clienta del nord del Brasil, Belem do Pará.


Quan un canal de distribució "és mort"... - Eduard Batlle Blog\nHo explicava ahir el gerent de Finder Mac, Carles Díaz, per argumentar les noves idees i projectes que vol dur a terme la seva empresa per afrontar els nous temps. Després de quinze anys com a evangalitzadors de productes d’Apple, arriba un moment que la gran companyia decideix “matar” els distribuïdors amb els seus propis canals de venda, les Apple Store -els intermediaris ja no tenen margers-. Pioners a Catalunya de la marca Apple, ara toca planificar noves estratègies i continuar liderant el canvi. No són temps fàcils per ningú, però el sector TIC consolidat resisteix, de moment, bé a la crisi. Hi ha camí a recórrer en el seu segment i la idea em sembla atractiva i interessant: oferir a les empreses -sobretot a les mitjanes- un servei a la carta per als mòbils i tablets perquè tinguin un control dels seus serveis. És un canvi immediat, en temps de milions d’aplicacions, que cada vegada més són la font d’ingressos de les multinacionals. O sigui, els guanys provenen més de les descàrregues que dels aparells, que acabaran a cost zero a canvi dels contractes de permanència.\nEn temps que l’audiència és a les xarxes socials -atenció a la nova sensació: Pinterest-, la socialització de les marques, consum global, la mobilitat, el màrqueting digital, la geocalització, la realitat augmentada, el cloud computing i milions d’aplicacions aspiren a tenir èxit, les empreses també necessiten la manera d’adaptar-se al canvi tecnològic i obtenir una major rendibilitat a través dels nous formats digitals i la mobilitat. Aplicacions a la carta. Qüestió de mentalitat i ganes d’afrontar el canvi. És cert que encara és un procés de transformació inicial, però el mercat avançarà en aquesta direcció.\nMúsica | Exile, Vilify # The National


CLUB CICLISTA SERINYA: 500 participants a la III Desenfrenada de Besalú\n500 participants a la III Desenfrenada de Besalú\nEl passat 11 de setembre, Besalú va celebrar la III Desfrenada organitzada pel Club de BTT Desfrenats que han vist recompensats els seus esforços amb una merescuda assistència de més de 500 ciclistes.\nAmb la idea de convertir aquest dia en el dia de la Pedalada Nacional de Catalunya la pedalada constava de dos circuits un de 32 km i un altre de 22 km per adaptar-se a tots els nivells, envoltats pel marc de la bonica i salvatge zona de Sant Ferriol.\nUna llarga pujada per pista va obrir el circuit evitant embussos per agafat tot seguit uns camins nous molt atractius a la Serra del Puig Cornador. Un altre camí netejat per l’ocasió que els ha portat a l’altre vessant, per acabar amb una arribada ràpida fins a Besalú.\nAlgun tram tècnic i un descens vertiginós, però curt que ha donat “vidilla” a la Diada.\nL’organització va oferir una pedalada contra la crisis ja que si estaves federat per 8€ o 13 € si necessitaves assegurança podies gaudir d’un matí complet en BTT amb avituallaments per refer-te durant el camí, dutxes, renta bicis, ATS, un obsequi a l’arribada i una bona botifarrada per tornar a casa ben panxa content.\nA continuació us deixem la llista dels primers classificats:\nMarc Molas i Esparraguera: 59 m 49s\nAlfons Casas i Casasaltes: 1h 6m 40s\nAlberto Mendozar i Sillero: 1h 07m 05s\nXavi Viñas i Massanellas 1h 16m 28s\nCristian Collados i Garriga 1h 35m 24s\nUmbert Almenara Verges 1h 35m 35s\nPublicat per Jaume F. a 20:25\nEtiquetes de comentaris: 500 participants a Besalú


Càmeres per saber l’aforament de clients als mercats municipals de Barcelona – :: TOT Gràcia | El TOT de la Vila de Gràcia ::\nCàmeres per saber l’aforament de clients als mercats municipals de Barcelona\nLes noves tecnologies de mica en mica es van implantant, per fer més segur el dia a dia a causa de la Covid-19. En aquest cas 43 mercats municipals de Barcelona, aniran incorporant el sistema de càmeres zenitals que serviran per saber en tot moment si l’aforament del recinte és l’adequat, i per tant avisaran quan els mercats hagin arribat al màxim de clients permès.\nAquestes càmeres se situaran a les zones d’accés, és a dir a les entrades i sortides dels mercats, i comptaran els caps de les persones que hi ha en l’espai en un mateix moment, sense la possibilitat d’enfocar les cares dels clients. Així doncs tota aquesta informació serà tractada i enviada als monitors que trobarem a les entrades, i on se’ns informarà si l’accés al mercat resta obert o tancat. Ho farà com si fos un semàfor, és a dir el color verd indicarà que es pot accedir i el color vermell que s’ha assolit el màxim de clients i per tant d’aforament, i s’haurà d’esperar que la pantalla ens indiqui de nou el color verd per accedir-hi.\nPel que fa al nou sistema fins ara s’ha instal·lat a quatre mercats com a sistema pilot per a comprovar el seu funcionament, els mercats on s’ha instal·lat fins ara són el de Sants, Sarrià, els Encants de Bellcaire, i a Gràcia al Mercat de l’Abaceria. Una vegada s’hagi acabat aquesta primera fase, i segons els resultats per a controlar els aforaments dels mercats, l’Institut Municipal de Mercats de Barcelona continuarà amb la segona fase fins a completar la instal·lació a tots els mercats durant el mes d’octubre. En total, s’hi instal·laran 260 càmeres i 125 pantalles de seguiment, en funció del nombre d’accessos amb què compta cada edifici. Quedarà per definir i executar els projectes dels mercats de la Boqueriai d’Els Encants de Bellcaire en la seva fase dos a causa de les especials característiques d’aquests dos mercats, ja que pròpiament no tenen portés d’accés.


Lliuren els premis als nens guanyadors del concurs de dibuix del calendari de Comerç — Ajuntament de Salou\nLliuren els premis als nens guanyadors del concurs de dibuix del calendari de Comerç\nLliuren els premis als nens guanyadors del concurs de dibuix del calendari de Comerç Es tracta de la sisena edició del calendari ‘Salou, Vila comercial, 365 dies’ https://www.salou.cat/ca/noticies/lliuren-els-premis-als-nens-guanyadors-del-concurs https://www.salou.cat/ca/noticies/lliuren-els-premis-als-nens-guanyadors-del-concurs\nEs tracta de la sisena edició del calendari ‘Salou, Vila comercial, 365 dies’\nDes de l’Àrea de Comerç de l’Ajuntament de Salou, s’ha organitzat el VI concurs de dibuix per a nens i nenes de P5 i primer de primària (6 i 7 anys). El tema del dibuix que s’ha seleccionat per enguany és ‘la teva botiga preferida’. Entre tots els participants més de mig miler, s’han escollit un total de 72 dibuixos (6 dibuixos per mes). El calendari, del qual se n’han imprès 3.000 exemplars, el distribuirà l’Ajuntament, des de l’àrea de Comerç i l’associació de comerciants “365 dies Salou Vila Comercial”, mitjançant els seus establiments associats.\nEl regidor de Comerç, Pedro Lavilla, ha explicat que: “és una iniciativa conjunta amb els comerciants i de la que hem volgut per partícips els més petits amb els seus dibuixos”. A més Lavilla ha afegit que: “amb aquesta iniciativa podrem veure la visió que tenen els més petits del comerç del municipi i quins són aquells establiments que més els hi agraden”. L’alcalde Pere Granados també ha volgut estar present en la felicitació als petits artistes del municipi, els quals han rebut un diploma acreditatiu.


A.C.CORRELLOPS: d’octubre 2007\nUn llarg recorregut amb un breu resum\nTancada la temporada d'actuacions ens dirigim a vosaltres oferint-vos les nostres propostes per a aquesta tardor. Ha estat un llarg i intens recorregut d'activitats emprés a partir del 18 de maig al Real; passarem per la platja de Guardamar al solstici d'estiu amb els amics de la falla "la fusta a la foguera" del Cabanyal, continuarem la nostra marxa l'11 de juliol a Benirredrà i el 20 a Moraira, deixarem la nostra empremta a l'aplec dels Ports, per agafar forces i tornar el 8 d'agost al Real i després ens disposarem a preparar la FAMA , inagurant les exposicions de Manel Mengual i Vicent Ribes a Potries. Les pluges ens impediren realitzar el gros del festival però no deixarem de celebrar el 1er Concurs Internacional de Llançament de Tramús amenitzat per l'Alfarrassà i Sacsejat Fok, comptarem amb la presencia de les impresentables Maedeus, el divendres de festes al lokal de la colla i a l'endemà ja estavem de camí cap a Borriol on trobarem la immillorable assemblea de la FAB, descansarem uns dies per anar a visitar les Festes Majors Alternatives de Sants i jugar una partideta a raspall i quasi, quasi sense descansar el 3 de septembre acabarem el nostre recorregut en Sanet i Negrals.Tota una sèrie de kilòmetres i suor despresos per tal d'autogestionar la CULTURA POPULAR a casa nostra!\nExposicions FAMA: Manel Mengual\nAprofitem l'inici d'este blog per recordar les exposicions realitzades este estiu dins del marc de la FAMA. En aquesta imatge veiem algunes de les fotos de Manel vistes per Vicent Ribes que compartia l'espai expositiu amb ell. L'exposició de Manel "Un altre estiu" retrata un estiu a Cullera, en concret el del 2006 vist per un "cullerot" ,a les seues fotos podem veure la diversitat de nacinalitats dels estiuejants, la diversitat d'edats, les mateixes costums de tota la vida, les mateixes actituds, les mateixes diversions, però també veiem un paisatge en el seu rere fons que s'esta degradant amb la masiva construcció d'edificis amb l'emprempta de l'especulació.\nAprtem una nova imatge de la partida realitzada a Sants aquest estiu.... Veiem com un dels correllops beu al gall la seua beguda isotònica....Contindria aquesta alguna mena d'anabolitzant?\nPARTIDA DE RASPALL A SANTS\nEs segon any consecutiu , i pot ser que per segona vegada en la història de sants, en que es disputa la partida a raspall entre la FAB-Borriol i CORRELLOPS-Vilallonga resultant guanyadors estos últims e ambdues ocasions. L'extrany de la notícia rau en que sempre ha estat l'equip de Borriol com a favorit però degut a dubtoses artimanyes de lequip de Vilallonga aquestos s'han fet amb la victòria, potser harien de fer un replantejament de la seva tàctica els Borriolencs? Amaguen una formula secreta els Vilallonguins?\nEtiquetas: Festes alternatives, pilota valenciana\nLA FAMILIA PURPURINA\nEn aquesta imatge veiem com la familia purpurina celebra el seu triomf al empastifar el barri sencer de Brcelona d'una misteriosa purpurina que feia ballar fins i tot la més desgarbada.\nCordà fadrins 2006\n1er Concurs Internacional de llançament de tramús.\nAhi teniu bona part de les guanyadores del 1er Concurs Internacional de llançament de tramús. Com a premi tingueren l'oportunitat de guiar la cercavila pels carrers del poble. Enhorobona xiquetes!!


Vaig provar un massatge de CDB, aquí teniu com era | portobelloartgallery.com\nSeré sincer: tot i que tinc productes de cannabidiol (CBD) que m’han enviat pràcticament cada dia i sóc conscient de la gran quantitat de beneficis per al benestar que s’adjunta a l’ingredient, realment no l’he utilitzat de forma constant. Com vaig arribar a pensar, però, això podria ser una falta per part meva. Al capdavall, el component no psicoactiu de la planta de cànnabis és conegut per combatre la inflamació, l'estrès del bust i té un currículum de benestar que té aproximadament una milla de llargada.\nAixí doncs, quan vaig saber que l'estudi de massatges de cafeteria-massatge de maluc de la ciutat de Nova York, Chillhouse, al Lower East Side, estava oferint massatges amb productes picats per CBD, vaig programar una cita per allà i allà, amb l'esperança que també ajudés a calmar el meu dolor muscular que resulta molt de les classes de Bootry de Barry.\nSi bé el massatge és una forma de recolzament de la ciència ja facilitada per la sensació d’entrenament, a mi em va interessar el que la CBD afegiria a l’experiència. El terapeuta de massatge autoritzat i director de massatge de Chillhouse, Demetri Travlos, em va dir que el CBD, juntament amb el massatge, ajudaria a alleujar la sensació de tensió i em posaria en peu per a una altra pell de Barry. Hi ha alguna part del cos que et fa mal? La meva terapeuta de massatges Sabrina Rajkumar em va demanar que entrés a la sala de tractament serè, de color préssec i decorat de fulles de palma. 'Les meves cames són sempre adolorit, li vaig respondre (perquè: trepitjar la vida).\nRajkumar va començar a començar a l’esquena, com un massatge habitual, fent sortir tots els nus relacionats amb l’estrès, fins ara tan bons. Tot i això, amb loció regular, però, quan va baixar a les meves cames, va assotar el bàlsam CBD. Al primer toc, sentia fred, però a mesura que la massificava a la meva pell, em vaig acostumar a la sensació de refredament. Combinat amb els moviments amassadors de les mans de Rajkumar, semblava que el dolor induït a l'entrenament en els meus vedells i els isquiotibials sembla que es dissolgués a l'aire prim.\nShirley Chi, MD, un dermatòleg basat a Califòrnia, ofereix una teoria sobre el perquè: 'Els estudis europeus demostren que la CBD tòpica va disminuir la inflamació i el dolor, alhora que eviten els efectes secundaris negatius associats a la seva presa per via oral, com el malestar estomacal o la reducció de l'absorció', afirma. Així doncs, estic tot per un massatge CBD per als músculs adolorits.\nQuan surto de Chillhouse i entro a la humida nit de Nova York, noto que la pesadesa que sol sentir en els meus gams ja no hi és. Normalment, fins i tot caminar és una tasca després de fer tants esprints en inclinació, però el CBD (unit al massatge) sembla que ha tingut èxit en vèncer aquesta dolència seriosament molesta. Em sento com si pogués recórrer un quilòmetre sense cap dolor (tot i que en el meu estat feliç, decideixo no).\nPerò, per descomptat, tot i que l’oferta d’un massatge sempre és gloriosa, no heu de dirigir-vos a un balneari per obtenir els avantatges que podeu oferir. tu mateix un massatge CBD a casa si teniu un CBD actual (proveu-lo amb el loció corporal Lord Jones High CBD Pain & Wellness Formule Body). 'Per exemple, si voleu fer massatges al vostre vedell, el millor és fer-ho amb l'ajuda d'una eina com un rodolí', diu Travlos, que recomana aplicar la loció al lloc desitjat i, a continuació, fer-la passar per sobre per fer servir els nusos. Tanmateix, depenent dels músculs estrets, encara podeu provar un producte CBD per ampliar la vostra experiència. Considereu-la la forma més alta d’autocura.\nEl vostre massatge hauria de fer-se realment dany? Heus aquí la veritat, d’una vegada per totes. També podeu fer aquests moviments de ioga sentir com un massatge.\n7 entrepans plens de proteïnes per ajudar-vos a mantenir-vos satisfets de la dieta cetogènica\nEls 5 millors cristalls per un millor son i com utilitzar-los\nSegons els dermatòlegs, les manicures gel poden augmentar el risc de patir càncer\n7 subscripcions de streaming de workout que costen menys de 10 dòlars al mes\nEliminar els mals de cap amb aquests 6 remeis casolans naturals